Es russi, que non pensauen trapar-se ar enemic baish de tot, ath cant der arriu, en estramuncar sense pensar damb eth, ena broma baisha responeren sense talents as francesi, sense auer recebut ua soleta paraula de coratge de part des sòns caps superiors, convençudi lèu toti de qué auien arribat tard; e, sustot, en non veir ad arrés dauant ne enes entorns per tòrt deth bromadís, auançauen sense vams, s’arturauen de nauèth ara demora d’ordes que jamès arribauen, perque es caps e ajudants de camp anauen d’un lòc en aute perdudi ena broma, en aquera region desconeishuda e sense trapar es sues tropes.